CELEX: 62016CA0194
Language: lv
Date: 2017-10-17 00:00:00
Title: Lieta C-194/16: Tiesas (virspalāta) 2017. gada 17. oktobra spriedums (Riigikohus (Igaunija) lūgums sniegt prejudiciālu nolēmumu) – Bolagsupplysningen OÜ, Ingrid Ilsjan/Svensk Handel AB Lūgums sniegt prejudiciālu nolēmumu — Tiesu iestāžu sadarbība civillietās — Regula (ES) Nr. 1215/2012 — 7. panta 2. punkts — Īpašā jurisdikcija lietās, kas attiecas uz neatļautu darbību vai kvazideliktu — Juridiskas personas tiesību aizskārums, publicējot nepatiesu informāciju par šo personu internetā un nedzēšot attiecīgus komentārus — Kaitējuma rašanās vieta — Šīs personas interešu centrs

11.12.2017   
            
            
               LV
            
            
               Eiropas Savienības Oficiālais Vēstnesis
            
            
               C 424/4
            
         Tiesas (virspalāta) 2017. gada 17. oktobra spriedums (Riigikohus (Igaunija) lūgums sniegt prejudiciālu nolēmumu) – Bolagsupplysningen OÜ, Ingrid Ilsjan/Svensk Handel AB
   
   (Lieta C-194/16) (1)
   
   (Lūgums sniegt prejudiciālu nolēmumu - Tiesu iestāžu sadarbība civillietās - Regula (ES) Nr. 1215/2012 - 7. panta 2. punkts - Īpašā jurisdikcija lietās, kas attiecas uz neatļautu darbību vai kvazideliktu - Juridiskas personas tiesību aizskārums, publicējot nepatiesu informāciju par šo personu internetā un nedzēšot attiecīgus komentārus - Kaitējuma rašanās vieta - Šīs personas interešu centrs)
   (2017/C 424/05)
   Tiesvedības valoda – igauņu
   
      Iesniedzējtiesa
   
   
      Riigikohus
   
   
      Pamatlietas puses
   
   
      Prasītājas: Bolagsupplysningen OÜ, Ingrid Ilsjan
   
   
      Atbildētāja: Svensk Handel AB
   
   
      Rezolutīvā daļa:
   
   
               1)
            
            
               Eiropas Parlamenta un Padomes 2012. gada 12. decembra Regulas (ES) Nr. 1215/2012 par jurisdikciju un spriedumu atzīšanu un izpildi civillietās un komerclietās 7. panta 2. punkts ir jāinterpretē tādējādi, ka juridiska persona, kuras personiskās tiesības ir aizskārusi nepatiesas informācijas par šo personu publicēšana internetā un attiecīgo komentāru neizdzēšana, var celt prasību labot informāciju, noteikt pienākumu dzēst komentārus un atlīdzināt visu nodarīto kaitējumu tās dalībvalsts tiesās, kurā atrodas tās interešu centrs.
               Ja attiecīgā juridiskā persona lielāko daļu savas darbības veic dalībvalstī, kas nav dalībvalsts, kurā ir tās juridiskā adrese, tad šī persona var iesūdzēt iespējamo tās tiesību aizskāruma izdarītāju tiesā šajā citā dalībvalstī kā vietā, kur kaitējums ir materializējies;
            
         
               2)
            
            
               Regulas Nr. 1215/2012 7. panta 2. punkts ir jāinterpretē tādējādi, ka persona, kuras tiesības ir aizskārusi nepatiesas informācijas par šo personu publicēšana internetā un attiecīgo komentāru nedzēšana, nevar celt prasību labot nepatieso informāciju un dzēst šos komentārus ikvienā tās dalībvalsts tiesā, kuras teritorijā ir vai bija pieejama internetā publicētā informācija.
            
         
      (1)  OV C 211, 13.6.2016.